Har Thomas Kastrup-Larsen, Mogens Christen Gade, Birgit Hansen eller en af de øvrige 8 borgmestre i Nordjylland levet op til dine forventninger, eller går du skuffet til stemmeurnen den 16. november med håbet om at kunne ændre retningen for din kommune? Og er du ikke helt sikker på, hvem du skal sætte krydset hos, for at give din stemme størst betydning? Den tvivl kan TV2 Nords kandidattest, der er lavet i samarbejde med TV 2, de øvrige TV 2-regioner og en lang række lokale og regionale medier fra hele landet, måske fjerne for dig. Når du har gennemført testen, får du at vide, hvilke kandidater, du kan stemme på i din kommune, du er mest enig med - og under de enkelte spørgsmål kan du, hvis kandidaterne har uddybet deres holdning, læse hvorfor de har har udfyldt testen, som de har gjort. På samme måde kan du se, hvilke kandidater, du er mindst enig - nogle vil måske sige mest uenig - med. Kandidattesten er ikke en facitliste - og hvordan du sætter dit kryds er naturligvis helt op til dig, men vi håber, at vi med Danmarks bedste kandidattest, kan være med til at fjerne din tvivl. Find kandidattesten her: tv2nord.dk/kandidattest Godt valg!

Referat:
Med lokale spørgsmål til alle de nordjyske kommuner, er TV2 Nords kandidattest, der er udviklet i samarbejde med medier fra hele landet, den klart bedste, du kan tage, inden du skal afgive din stemme.